Europos Parlamento rezoliucija dėl Togo



Oficialusis leidinys 092 E , 20/04/2006 p. 0407 - 0409



P6_TA(2005)0181 Parlamento pajamų ir išlaidų sąmatos 2006 finansiniams metams Europos Parlamento rezoliucija dėl Parlamento pajamų ir išlaidų sąmatų 2006 finansiniams metams (2005/2012(BUD)) Europos Parlamentas, - atsižvelgdamas į EB sutarties 272 straipsnio 2 dalį, - atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [1], - atsižvelgdamas į 1999 m. gegužės 6 d. Europos Parlamento, Tarybos ir Komisijos tarpinstitucinį susitarimą dėl biudžeto vykdymo tvarkos ir biudžetinės procedūros tobulinimo [2], - atsižvelgdamas į 2005 m. kovo 9 d. rezoliuciją dėl II, IV, V, VI, VII, VIII (A) ir VIII (B) skirsnių gairių ir Europos Parlamento preliminaraus sąmatos projekto (I skirsnis) 2006 m. biudžetinei procedūrai [3], - atsižvelgdamas į generalinio sekretoriaus pranešimą Biurui dėl Parlamento preliminarių sąmatos projektų 2006 finansiniams metams, - atsižvelgdamas į 2005 m. balandžio 11 d. Biuro parengtą preliminarų sąmatos projektą, remiantis Parlamento darbo tvarkos taisyklių 22 straipsnio 6 dalimi ir 73 straipsniu, - atsižvelgdamas į Darbo tvarkos taisyklių 73 straipsnį, - atsižvelgdamas į Biudžeto komiteto pranešimą (A6-0106/2005), A. kadangi finansinės perspektyvos techninio patikslinimo metu buvo nustatyta maksimali 2006 m. biudžeto 5 išlaidų kategorijos (Administravimo išlaidos) riba, t. y. 6528 mln. eurų [4]; kadangi šis techninis patikslinimas 2006 m. kainomis reiškia 45 mln. eurų didesnę sumą, lyginant su 2004 m. generalinių sekretorių pranešime numatyta suma, B. kadangi 2006 finansiniai metai yra paskutiniai dabartinės Finansinės perspektyvos taikymo metai, C. kadangi 2004 m. įvykusi plėtra turi būti konsoliduota ir turi būti pasiruošta naujai plėtrai, D. kadangi 2006 m. sąmatos grindžiamos šiais pagrindiniais parametrais: 40 darbo savaičių, iš kurių 4 yra susitikimų su rinkėjais savaitės, 12 eilinių mėnesinių sesijų ir 6 papildomos mėnesinės sesijos, 2,3 proc. atlyginimų pataisa ir 7 proc. standartinis su ES plėtra nesusijęs etatų sumažinimas, E. kadangi šiuo metu Biuro ruošiami pasiūlymai ir jų finansiniai padariniai bus žinomi tik pirmojo biudžeto svarstymo metu rudenį, Politiniai prioritetai 2004 m. plėtros konsolidavimas ir pasiruošimas kitai plėtrai 1. mano, kad 2004 m. plėtros konsolidavimo užbaigimas ir pasiruošimas kitai plėtrai yra reikšmingas iššūkis 2006 m. Parlamento biudžetui; 2. yra susirūpinęs dėl didelio skaičiaus iki šiol neužimtų etatų, numatytų 2004 m. ir 2005 m. biudžetuose, iš kurių greičiausiai tik 78 proc. bus užimta iki 2005 m. pabaigos; su ES plėtra susijusių įdarbinimo procedūrų vėlavimą laiko nepriimtinu; prašo generalinį sekretorių iki 2005 m. liepos 1 d. pateikti pranešimą dėl įdarbinimo situacijos; tikisi, kad generalinis sekretorius pateiks pasiūlymus, kaip užpildyti tuščias darbo vietas kalbų sektoriuje; 3. pabrėžia pasiūlymą skirti 13800000 eurų sumą dėl Rumunijos ir Bulgarijos pasiruošimo narystei pasiūlytiems biudžeto punktams (stebėtojai, personalas, vertėjai žodžiu ir konferencijų technikai, įranga, operatyvinės išlaidos ir informacija), ir tikisi, kad ši suma bus suderinta pirmojo svarstymo metu; 4. pabrėžia pasiūlymą sukurti 135 su plėtra susijusius etatus: 113 etatų Parlamento sekretoriate (73 A*5/AD5 etatai, 4 A*7/AD7 etatai, 14 B*3/AST3 etatų ir 22 C*1/AST1 etatai) ir 22 etatus frakcijose (10 A*5/AD5 etatų, 4 B*3/AST3 etatai ir 8 C*1/AST1 etatai), ir įtrauks reikiamus asignavimus pirmojo svarstymo metu, jei etatų pasiūlymas bus išsamiau pagrįstas; Efektyvus ir racionalus asignavimų panaudojimas 5. dar kartą pažymi tinkamo finansinio valdymo ir biudžetinio griežtumo taikymo Parlamento administravimo išlaidoms svarbą; 6. kviečia perskirstyti etatus ir išteklius, siekiant didesnio efektyvumo; mano, kad reikia iš esmės pagerinti etatų užėmimo lygį; 7. mano, kad su Parlamento dalyvavimu tarpinstituciniame bendradarbiavime susijusios išlaidos ir galimos santaupos turėtų būti aiškiai apibrėžtos biudžetinėje dokumentacijoje; tikisi, kad iš paskolų, rentos ir suteiktų paslaugų kylančios išlaidos ir pajamos bus aiškiai nurodytos Parlamento biudžete; 8. atkreipia dėmesį į poveikį, kurį ateinančiais metais turės padidėjęs pensijas gaunančių darbuotojų skaičius; laukia Komisijos administracijos pasiūlymų dėl to, kaip apsaugoti paprastą einamosios veiklos biudžetą nuo pernelyg didelės naštos, pvz., pasitelkus pensijų fondą; Siekiant išsamesnio biudžeto 9. pritaria tikslui suvienodinti skirtingų institucijų biudžeto pristatymo pobūdį; tačiau kviečia imtis platesnės biudžeto pristatymo pobūdžio reformos, kad biudžetas taptų išsamesnis ir aiškesnis; pažymi pasiūlymus peržiūrėti nomenklatūrą ir prašo administraciją papunkčiui detaliai palyginti buvusią ir siūlomą nomenklatūrą ir pagrįsti siūlomus pokyčius; primena finansinio reglamento nuostatas ir Parlamento vidaus taisykles, susijusias su perkėlimais; Piliečiams artimesnis Parlamentas 10. pažymi, kad šiuo metu yra rengiami pasiūlymai, kuriais siūloma sustiprinti Parlamento informacijos ir komunikacijos politiką; laukia Biuro pasiūlymų dėl bendrosios Parlamento komunikacijos strategijos ir informacijos tarnybų vaidmens; 11. laukia Biuro pasiūlymų dėl informacijos tarnybų vaidmens stiprinimo, siekiant priartinti Parlamentą prie piliečių; tikisi, kad bus skirti asignavimai naujoms informacijos tarnyboms Rumunijoje ir Bulgarijoje; mano, kad kiekvienai valstybei narei teikiant informaciją reikėtų atsižvelgti į nacionalinius skirtumus; tikisi išsamios informacijos dėl tinkamų žmogiškųjų išteklių paskirstymo informacijos tarnyboms, įskaitant vieną spaudos pareigūną tarnyboje ir jų įdarbinimo tvarkaraštį; 12. laukia pasiūlymų dėl lankytojų tarnybos patobulinimo; yra pasirengęs imtis reikiamų priemonių užtikrinti, kad kompensuojamos lankytojų grupių išlaidos geriau atitiktų realių išlaidų skirtumus, kad lankytojų programa būtų sudaryta visomis oficialiosiomis ES kalbomis ir kad lankytojams siūlomos programos kokybė būtų pagerinta; 13. laikosi nuomonės, kad Europos Parlamento tinklalapis yra svarbi Parlamento informacijos politikos priemonė ir kad jis turi tapti dar patogesniu vartotojui; Parlamento darbo kokybė ir efektyvumas 14. pažymi generalinio sekretoriaus pasiūlymus konsoliduoti Parlamento administracijos reformą "Pakelti reikalavimus", skirtą pagerinti EP nariams teikiamas paslaugas; kviečia teikti pasiūlymus, ypač skirtus padėti nariams teisėkūros darbe, įskaitant projektus įgyvendinančių grupių kūrimą; pabrėžia, kad nariai taip pat turėtų turėti galimybę pasinaudoti ekspertų pagalba pranešus prieš palyginti trumpą laiką; 15. ragina patobulinti kalbinę Parlamento darbo pagalbą; ragina įdarbinti daugiau vertėjų, kad EP nariai savo darbe galėtų naudotis dokumentais gimtąja kalba; reikalauja, kad frakcijos ir jų darbo grupės turėtų geresnes galimybes naudotis vertėjų žodžiu paslaugomis bei ragina administraciją imtis reikiamų priemonių dėl patalpų ir personalo; siūlo savo veiklą derinti su kitomis institucijomis, kad būtų galima pasinaudoti sinergetiniais rezultatais; 16. teigia, kad Europos Parlamentas turi veikti atsižvelgdamas į savo prerogatyvas; todėl išreiškia savo susilaikymą dėl su teisės aktų perkėlimu ir įgyvendinimu susijusių priemonių, priklausančių Komisijos kompetencijai, rengimo; pažymi, kad piliečiams ir žiniasklaidai turėtų būti lengva naudotis patobulinta "teisėkūros observatorija" Parlamento interneto svetainėje; Personalo politika ir prašymai sukurti su plėtra nesusijusių etatų 17. mano, kad būtina pagerinti, supaprastinti ir pagreitinti personalo įdarbinimo procedūras, kad jos netaptų nepaprastai ilgos; su susirūpinimu pažymi, kad Parlamento sekretoriate yra 750 laisvų etatų ir dar 150 etatų užima pagalbiniai arba pagal sutartį dirbantys darbuotojai; 18. pažymi, kad šiuo metu Parlamento sekretoriatui neprašoma ne su plėtra susijusių naujų etatų, ir tikisi, kad galimi prašymai pirmajame svarstyme bus pagrįsti; 19. pažymi, kad su naujais etatais, nuolatinių ir laikinųjų darbuotojų kategorijos pakėlimu, etatų pakeitimu ir galimu ad personam pareigų paaukštinimu susiję pasiūlymai Parlamento sekretoriate buvo atidėti iki pirmojo svarstymo; dėl to apgailestauja; atkreipia dėmesį, kad frakcijose 48 darbuotojams bus pakelta kategorija: 4 A*12 į A*13, 2 A*11 į A*12, 2 A*10 į A*11, 2 A*6 į A*9, 2 A*8 į A*9, 1 A*5 į A*6, 7 B*10 į B*11, 1 B*8 į B*9, 5 B*7 į B*8, 3 B*6 į B*7, 2 B*5 į B*6, 2 B*3 į B*4, 12 C*6 į C*7, 2 C*2 į C*3, 1 C*1 – C*2; 20. pabrėžia būtinybę sukurti išskirtinai nuopelnais grindžiamą personalo pareigų paaukštinimo sistemą, siekiant, kad labiausiai nusipelnę darbuotojai kuo greičiau būtų paaukštinti pareigose; ragina generalinį sekretorių iki 2005 m. liepos 1 d. pateikti prašomą pažangos pranešimą dėl esamos situacijos, įskaitant specialius pasiūlymus; taip pat laukia generalinio sekretoriaus ir generalinių direktorių vykdyto tyrimo dėl pareigų paaukštinimo sistemos veikimo rezultatų; 21. pažymi pagreitintą pagal sutartį dirbančių darbuotojų statuso suteikimą pagalbiniams darbuotojams; prašo generalinį sekretorių iki 2005 m. liepos 1 d. pateikti pranešimą dėl pagalbinio, laisvai samdomo ir pagal sutartį dirbančio personalo situacijos Parlamento sekretoriate bei frakcijose ir dėl šio pokyčio poveikio visų institucijų biudžetams; tikisi, kad Europos Parlamento administracija aiškiai nurodys, kodėl pagalbiniai darbuotojai skubiai verčiami pagal sutartį dirbančiais darbuotojais, ir atskleis šio pokyčio poveikį Parlamento personalo planui bei personalo statusui, įskaitant kalbų mokytojus; 22. pabrėžia asmeninių padėjėjų svarbą EP narių darbui; laukia Biuro darbo grupės parengiamų pranešimų apie Parlamento narių asistentus; ir dėl finansinio skaidrumo pritaria Padėjėjų statuto parengimui; Kiti klausimai 23. reikalauja griežto naujų taisyklių dėl rūkymo Parlamento patalpose vykdymo; 24. pakartoja savo prašymą iki 2005 m. liepos 1 d. gauti naujausią informaciją, susijusią su pažanga aplinkosaugos vadybos ir audito sistema (angl. EMAS); 25. prašo daugiau informacijos dėl siūlomo personalo komandiruočių išlaidų padidėjimo 2006 m.; Bendras Parlamento biudžeto dydis 26. pažymi, kad generalinio sekretoriaus pasiūlyme dėl preliminaraus sąmatos projekto nustatytas biudžeto dydis atitinka 20 proc. finansinės perspektyvos 5 išlaidų kategorijos (Administravimo išlaidos), t. y. 1341600000 eurų, o tai yra 5,5 proc. didesnė suma, lyginant su 2005 m. biudžetu; išlaiko savo galutinę poziciją dėl bendros I skirsnio sumos iki pirmojo Parlamento svarstymo; 27. dar kartą pabrėžia, kad Parlamento biudžeto dydį reikia nustatyti remiantis pagrįstais ir realiais poreikiais, siekiant išvengti asignavimų panaikinimo 2006 m. pabaigoje; atkreipia dėmesį į pasiūlymą rezervams nenumatytiems atvejams nustatyti 90456885 eurų maržą, kol bus numatyti nauji prioritetai; mano, kad per pirmą svarstymą nenumatytų atvejų rezervui turėtų būti nustatyta realesnė marža naujiems prioritetams ir nenumatytoms išlaidoms; todėl nutarė 101 straipsniui (rezervai nenumatytiems atvejams) skirti 60456885 eurų; 28. primena, kad pagal Parlamento politiką perkant pagrindinius pastatus buvo ženkliai sutaupyta; kviečia parengti atnaujintą planą dėl pastatų politikos, taikomą įsigyjant turtą trumpuoju ir vidutiniu laikotarpiu, įskaitant patalpų, skirtų išorės įstaigoms ir "Europos namams", pirkimo galimybes; pabrėžia, kad yra daug su nekilnojamo turto projektais Briuselyje ir Liuksemburge susijusių neaiškumų, kurie gali turėti žymų poveikį biudžetui; * * * 29. paveda Pirmininkui perduoti šią rezoliuciją Tarybai ir Komisijai. [1] OL L 248, 2002 9 16, p. 1. [2] OL C 172, 1999 6 18, p. 1. Susitarimas su pakeitimais, padarytais Sprendimu 2003/429/EB (OL L 147, 2003 6 14, p. 25). [3] Priimti tekstai, P6_TA(2005)0067. [4] Apskaičiuotos neto personalo įmokos į pensijų sistemą (180 mln. eurų 2006 m. kainomis). --------------------------------------------------